fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi ro wuu fi fi fi en en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi da en fi fi fi en fi fi fi en fi fi fi en fi fi fi en fi fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Hill Siden LETAS-kisan tulevaisuudesta neuvotellaan lähiaikoina - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Kilpagolf - LET Access Series
Hill Siden LETAS-kisan tulevaisuudesta neuvotellaan lähiaikoina
Teksti Sami Sarpakunnas Sunnuntaina 30. elokuuta 2015
Kilpailun huomioarvon kannalta olisi tärkeää, että Ursula Wikström ja Suomen muut huiput nähtäisiin Hill Sidessa myös tulevina vuosina. Kuva: LET/Tristan Jones
Hill Side Golfissa Vihdissä pelataan parhaillaan HLR Golf Academy -kilpailua. Se kuuulu naisten haastajakiertueen eli LETAS-kiertueen ohjelmaan. Kilpailu on keskeytetty ukkosen takia, mutta se saadaan todennäköisesti vietyä päätökseen illan aikana.
Myös kilpailun tulevaisuus vaikuttaa valoisalta, vaikka päätöksiä jatkon suhteen ei ole vielä tehty.
HLR Golf Academy on kantanut taloudellisen päävastuun Hill Sidessa pelatusta LETAS-kilpailusta neljänä viime vuonna. Hanna-Leena ja Jari Ronkainen haluavat olla mukana järjestämässä kilpailua myös jatkossa, mutta tiukentuneessa taloustilanteessa he eivät halua enää kantaa päävastuuta kisan läpiviennistä.
”Kolmena ensimmäisenä vuonna teimme pientä voittoakin, mutta tänä vuonna menee miinukselle. Kyse on etenkin varainhankinnasta, joka on entistä vaikeampaa tässä taloustilanteessa”, Jari Ronkainen sanoo.
Taloustilanne on heijastunut myös kisan palkintopottiin, joka kasvoi kolmena ensimmäisenä vuonna. Kun vuosi sitten potissa oli 50 000, kilpailtiin tänä vuonna enää 35 000 euron palkintopotista.
LETAS-kiertueella maksimi palkintosumma on 70 000. Pelaajia löytyy kuitenkin kaikkiin kisoihin, sillä kisakalenterissa ei ole kisoja tungokseksi asti.
Myös moni LET-pelaaja kilpailee mielellään LETAS-kiertueella, kun LET:llä kilpailuiden määrä on ollut vähenemään päin.
Pelaajat, joilla on LET:n pelioikeus eivät kuitenkaan kiertueen sääntöjen puitteissa voi osallistua kuin kolmeen LETAS-kisaan kauden aikana, elleivät sitten saa järjestäjiltä villejä kortteja.
Jari Ronkainen näkisi Suomen LET-pelaajat mielellään kentällä myös ensi vuonna, sikäli kun kilpailun jatkosta päästään sopimukseen. Palkintopotin hän toivoo ensi vuonna olevan nykyistä korkeammalla tasolla.
”Me haluaisimme järjestää kisan pari kolme viikkoa aikaisemmin. Haaste on lähinnä se, että se ei osu samaan aikaan Challenge Tourin tai LET:n kisan kanssa”, hän valottaa.
Kisan näyttämönä toiminut Hill Side Golf haluaa olla jatkossakin mukana, ja on jopa valmis lisäämään panostustaan. Sekin peräänkuuluttaa yhteistä ja entistä laajapohjaisempaa vastuunjakoa.
”Jäsenemme ovat ottaneet kisan todella myönteisesti vastaan ja vapaaehtoisia, jotka monella tavalla mahdollistavat kisan toteutumisen on aina löytynyt hyvin. Paikallinen kyläyhdistyskin ilmoitti olevansa valmis olemaan mukana kotimajoituksien järjestämisessä”, Hill Siden toimitusjohtaja Kari Piippo kertoo.
Myös Golfliitto näkee kilpailun jatkumisen tärkeänä Suomen noususuunnassa olevan naisgolfin kannalta. Liiton hallitus kokoontuu ensi maanantaina ja asia on todennäköisesti pöydällä jo silloin.
Hill Sidessa kisa on koettu positiivisena monella tapaa. Tapahtuman huomioarvo on näkynyt myös Valley-kentän kierrosmäärässä, joka on kuluvalla kaudella kasvanut noin yhdeksän prosenttia.
Kenttää, jolla järjestettiin myös muita merkittäviä kilpailuita kauden aikana, on pidetty lähes kisakunnossa koko kesän ajan. Kisaviikolla viheriöiden leikkuukorkeutta pudotettiin hieman, mutta muita merkittäviä muutoksia hoitosuunnitelmaan ei tarvinnut tehdä.
Kilpailun tulevaisuus selviää todennäköisesti jo lähiviikkoina. Vaikka neuvoteltavaa riittää, ovat näkymät kisan tulevaisuuden suhteen valoisat.
Golfliiton liittovaltuuston puheenjohtaja Harri Kainulainen näkee, että kilpailun arvo Suomen naisgolfille on niin suuri, että se järjestetään tavalla tai toisella jatkossakin.
”Tämä on ainoa tällainen kisa Suomessa, joten kyllä meidän on pystyttävä tulevaisuudessakin tarjoamaan samanlainen mahdollisuus ammattilaisillemme ja myös amatööreille. Naisgolf on meillä painopistealueena myös Golfliiton strategiassa, joten asia on silläkin tavalla tärkeä”, Kainulainen kommentoi.
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
DPWT:n kausi lähestyy loppuaan: Korhonen ja Välimäki käynnistävät loppukirin Madridista
Sami Välimäki liittyy Iivo Niskasen ja Kalle Rovanperän kanssa samaan manageritiimiin
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Artikkelin kommentit (6 kpl)
30 elokuun, 2015 15:08
Onneksi P Peltoniemeltä ei kukaan kysynyt mitään, mutta hänellähän on näitä Pro-Am ja muita pelikiireitä!
Kirjaudu sisään vastataksesi Ilmoita asiaton viesti
30 elokuun, 2015 18:47
Tiukentuneessa taloudellisessa tilanteessa eikös olisi hienoa järjestää sekä CT että LETAS kilpailut samalla kentällä yhden viikon aikana (naiset ma-ke & miehet to-su). Järjestelykulut pienentyisivät, koska kisaorganisaatio pysyisi samana ja markkinointibudjetti kokonaisuutena pysyisi pienempänä. Ammattilaisgolfin superviikko 2016 Hill Sidessa?
Kirjaudu sisään vastataksesi Ilmoita asiaton viesti
30 elokuun, 2015 19:02
Eikös tämän kakkoskiertueen kisan staattus pitänyt nousta LET-tasolle aikaisempien suunnitelmien mukaan?
Kirjaudu sisään vastataksesi Ilmoita asiaton viesti
1 syyskuun, 2015 16:21
Osakkaita käy sääliksi, kun joutuvat maksumiehiksi näille läpsygolfkisoille.
Kirjaudu sisään vastataksesi Ilmoita asiaton viesti
1 syyskuun, 2015 17:12
Tämä proo löytyy Hyvinkäältä, vrsinainen nahkatukka.
Kirjaudu sisään vastataksesi Ilmoita asiaton viesti
1 syyskuun, 2015 21:02
Tenho…tosi hyvä provo! Mitenhän osakkaat joutuivat maksumieheksi tästä kisasta? Kerro toki minullekin…lisäksi veikkaan et sä läpsyttelet jonkin verran lyhkäisempiä avauksia kuin nämä kys. läpsyttelijät?
Kirjaudu sisään vastataksesi Ilmoita asiaton viesti
Oma kommentti Peruuta vastaus
Valtava huumetakavarikko ruotsalaisella golfklubilla – toiminnanjohtajaa epäillään
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
DPWT:n kausi lähestyy loppuaan: Korhonen ja Välimäki käynnistävät loppukirin Madridista
Sami Välimäki liittyy Iivo Niskasen ja Kalle Rovanperän kanssa samaan manageritiimiin
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako häntä LPGA Tour?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.